text:
retsstaten
 Parterne tillægger konsolideringen af retsstaten, herunder adgang til domstolsprøvelse og ret til retfærdig rettergang, samt styrkelse af institutioner på alle niveauer inden for retshåndhævelse og retspleje særlig betydning.
 Artikel 25
 Modernisering af den offentlige forvaltning
 Med henblik på at modernisere den offentlige forvaltning er parterne enige om bl.a. at samarbejde om:
 a)
 forbedring af den organisatoriske effektivitet
 b)
 forbedring af institutionernes evne til at yde effektiv service
 c)
 øget gennemsigtighed i forvaltning af offentlige midler og øget ansvarlighed
 d)
 udveksling af erfaringer med hensyn til forbedring af de retlige og institutionelle rammer
 e)
 opbygning af kapacitet vedrørende bl.a. gennemførelse og evaluering af levering af offentlige tjenester, digital forvaltning og korruptionsbekæmpelse
 f)
 udveksling af synspunkter og bedste praksis vedrørende offentlig finansiel forvaltning
 g)
 styrkelse af decentraliseringsprocesserne i overensstemmelse med deres nationale strategier til økonomisk og samfundsmæssig udvikling.
 Artikel 26
 Forebyggelse og løsning af konflikter
 1. Parterne er enige om at udveksle erfaringer og bedste praksis vedrørende forebyggelse og løsning af konflikter på grundlag af en fælles forståelse med henblik på at adressere de grundlæggende årsager til konflikt.
 2. Samarbejde om forebyggelse og løsning af konflikter skal tage sigte på at styrke konfliktløsningskapaciteten og kan bl.a. omfatte støtte til mæglings-, forhandlings- og forsoningsprocesser og en bredere indsats til fremme af tillid og fredsbevaring på regionalt og internationalt niveau.
 AFSNIT III
 Fremme af retfærdighed, borgernes sikkerhed og migration
 Artikel 27
 Beskyttelse af personoplysninger
 1. Parterne er enige om at samarbejde om at sikre et højt beskyttelsesniveau for personoplysninger i overensstemmelse med multilateralt aftalte standarder og andre internationale retlige instrumenter og former for praksis.
 2. Samarbejde om beskyttelse af personoplysninger kan bl.a. omfatte kapacitetsopbygning, teknisk bistand og udveksling af oplysninger som aftalt i fællesskab af begge parter.
 Artikel 28
 Ulovlige narkotika
 1. Parterne samarbejder om at sikre en vidtspændende, integreret og afbalanceret tilgang til forebyggelse og adressering af det globale narkotikaproblem gennem en effektiv indsats og koordinering mellem de kompetente myndigheder, navnlig med hensyn til sundhed, uddannelse, retshåndhævelse, told, sociale anliggender samt retlige og indre anliggender, med det formål at eliminere eller minimere produktionen og reducere udbuddet, handelen, efterspørgslen og besiddelsen i overensstemmelse med intern lovgivning om ulovlige narkotika og under behørig hensyntagen til menneskerettighederne. Dette samarbejde tager også sigte på at mindske effekterne af brug af ulovlige narkotika, på at hjælpe ofre gennem ikkediskriminerende og inklusiv behandling, på at sætte ind over for produktion og brug af nye psykoaktive stoffer og på mere effektiv forebyggelse af omdirigeringen af narkotikaprækursorer, der anvendes til ulovlig fremstilling af narkotika og psykotrope stoffer.
 2. Parterne træffer aftale om samarbejdsmetoderne til at nå disse mål. Indsatsen baseres på fælles vedtagne principper i overensstemmelse med de relevante internationale konventioner, navnlig de tre vigtigste FN-konventioner om narkotikakontrol fra 1961, 1971 og 1988, den politiske erklæring og erklæringen om retningslinjerne for begrænsning af narkotikaefterspørgslen, som blev godkendt på De Forenede Nationers generalforsamlings ekstraordinære samling om narkotika i juni 1998, den politiske erklæring og handlingsplan, der blev vedtaget af højniveausegmentet på FN's Narkotikakommissions 52. samling i marts 2009, og slutdokumentet, der


text:
blev vedtaget på FN's generalforsamlings ekstraordinære samling om verdens narkotikaproblem i april 2016.
 3. Uden at det berører andre samarbejdsordninger, er parterne enige om, at mekanismen for koordinering og samarbejde mellem EU, Latinamerika og Caribien vedrørende narkotika skal anvendes til dette formål på tværregionalt niveau, og de er enige om at samarbejde for at styrke dens effektivitet.
 4. Parterne er også enige om at samarbejde om bekæmpelse af kriminel narkotikahandel gennem øget koordinering med relevante internationale organer og instanser, herunder også via politimæssigt og retligt samarbejde.
 5. Parterne udveksler erfaringer på områder som udvikling af politikker og lovgivningsmæssig og institutionel udvikling, uddannelse af personale, narkotikarelateret forskning, forebyggelse, behandling, rehabilitering og resocialisering af stofmisbrugere med det formål at minimere de negative folkesundhedsmæssige og sociale konsekvenser af narkotikamisbrug.
 Artikel 29
 Hvidvaskning af penge
 1. Parterne er enige om at samarbejde om at forebygge og bekæmpe anvendelsen af deres finansielle systemer, institutioner og udvalgte ikkefinansielle virksomheder og erhverv til hvidvaskning af udbyttet fra kriminelle aktiviteter såsom ulovlig narkotikahandel og korruption og til finansiering af terrorisme.
 2. Begge parter er enige om at udveksle bedste praksis, ekspertise, kapacitetsopbygningsinitiativer og uddannelse, som aftalt mellem parterne, vedrørende teknisk og administrativ bistand, der tager sigte på udarbejdelse og gennemførelse af forskrifter og effektivt fungerende mekanismer til bekæmpelse af pengehvidvaskning og finansiering af terrorisme.
 3. Samarbejdet fokuserer på:
 a)
 udveksling af relevante oplysninger inden for parternes respektive lovgivningsmæssige rammer
 b)
 vedtagelse og effektiv gennemførelse af egnede standarder til bekæmpelse af pengehvidvaskning og finansiering af terrorisme svarende til dem, der anvendes af de relevante internationale organer på dette område såsom i givet fald Den Finansielle Aktionsgruppe og Den Finansielle Aktionsgruppe for Latinamerika.
 Artikel 30
 Organiseret kriminalitet
 1. Parterne er enige om at samarbejde for at forebygge og bekæmpe organiseret kriminalitet, herunder grænseoverskridende organiseret kriminalitet, og finansiel kriminalitet. Til det formål fremmer og udveksler de bedste praksis og gennemfører relevante aftalte internationale standarder og instrumenter såsom De Forenede Nationers konvention om bekæmpelse af grænseoverskridende organiseret kriminalitet samt protokollerne hertil og De Forenede Nationers konvention mod korruption.
 2. Parterne er endvidere enige om at samarbejde for at forbedre borgernes sikkerhed, navnlig gennem støtte til sikkerhedspolitikker og -strategier. Et sådant samarbejde skal bidrage til at forebygge kriminalitet og kan omfatte aktiviteter som regionale samarbejdsprojekter mellem politi og retlige myndigheder, uddannelsesprogrammer og udveksling af bedste praksis for udarbejdelse af kriminalitetsprofiler. Det skal også omfatte bl.a. udveksling af synspunkter om lovgivningsmæssige rammer samt administrativ og teknisk bistand med det formål at styrke de retshåndhævende myndigheders institutionelle og operationelle kapacitet og udveksling af oplysninger og foranstaltninger til styrkelse af samarbejde i forbindelse med efterforskning.
 Artikel 31
 Bekæmpelse af korruption
 1. Parterne samarbejder for at gennemføre og fremme relevante internationale standarder og instrumenter, såsom De Forenede Nationers konvention mod korruption.
 2. Parterne samarbejder navnlig om:
 a)
 at forbedre organisatorisk effektivitet og garantere gennemsigtig forvaltning af offentlige ressourcer og ansvarlighed med deltagelse af de respektive institutioner, der er oprettet til at bekæmpe korruption
 b)
 at udveksle bedste praksis til styrkelse af de relevante institutioner, herunder retshåndhævende myndigheder

type: contracts

jurisdiction: EU


text:
og retsvæsenet
 c)
 at forebygge korruption og bestikkelse i internationale transaktioner
 d)
 at evaluere gennemførelsen af politikker til bekæmpelse af korruption på lokalt, regionalt, nationalt og internationalt niveau inden for rammerne af mekanismen til evaluering af FN-konventionen mod korruption
 e)
 at tilskynde til foranstaltninger, der fremmer gennemsigtighed, legalitet og ændring af den almindelige holdning til korrupt adfærd
 f)
 at lette anvendelse af foranstaltninger til identificering og inddrivelse af aktiver, fremme bedste praksis og opbygge kapacitet.
 Artikel 32
 Ulovlig handel med håndvåben og lette våben
 1. Parterne er enige om at samarbejde om at forebygge og bekæmpe ulovlig handel med håndvåben og lette våben, herunder dele, komponenter og ammunition hertil, og om at gennemføre den anerkendte ramme i form af FN's handlingsprogram vedrørende forebyggelse, bekæmpelse og udryddelse af ulovlig handel med håndvåben og lette våben i alle dens aspekter. De er i den forbindelse enige om at samarbejde om at udveksle erfaringer og uddannelsestiltag mellem de kompetente myndigheder, herunder toldmyndigheder, politi og kontrolinstanser.
 2. Som anført i FN-handlingsprogrammet omhandlet i stk. 1 bekræfter parterne i den forbindelse bl.a. den naturlige ret til individuelt eller kollektivt selvforsvar i overensstemmelse med FN-pagtens artikel 51 og hver enkelt stats ret til at fremstille, importere og oplagre håndvåben og lette våben af hensyn til forsvar og sikkerhed og med henblik på kapacitet til at deltage i fredsbevarende operationer i overensstemmelse med FN-pagten og på grundlag af beslutninger truffet af hver enkelt part.
 Artikel 33
 Bekæmpelse af terrorisme
 1. Parterne samarbejder om at bekæmpe terrorisme ved gennemførelse af de rammer og standarder, der er omhandlet i artikel 8.
 2. Parterne samarbejder endvidere for at sikre, at enhver person, der deltager i finansiering, planlægning, forberedelse eller udførelse af terrorhandlinger eller yder støtte til terrorhandlinger, bringes for en domstol. Parterne er enige om, at bekæmpelsen af terrorisme skal ske i fuld overensstemmelse med alle relevante FN-resolutioner og med respekt for staternes suverænitet, princippet om en retfærdig rettergang, menneskerettighederne og de grundlæggende frihedsrettigheder.
 3. Parterne er enige om at samarbejde om at forebygge og forhindre terrorhandlinger via samarbejde mellem politimæssigt og retligt samarbejde.
 4. Parterne, som tilslutter sig FN's globale terrorbekæmpelsesstrategi, bør fremme en afbalanceret gennemførelse heraf og i givet fald være indstillet på at gennemføre de tiltag, der er omhandlet heri, på den mest effektive måde for at bringe terrortruslen til ophør.
 5. Parterne er også enige om at samarbejde inden for rammerne af de Forenede Nationer om færdiggørelse af udkastet til aftale om den generelle konvention om bekæmpelse af international terrorisme.
 Artikel 34
 Migration, menneskehandel og smugling af migranter
 1. Samarbejdet baseres på konsultationer mellem parterne om deres behov og holdninger og gennemføres i overensstemmelse med parternes lovgivningsrammer. Der vil navnlig være fokus på:
 a)
 de grundlæggende årsager til migration
 b)
 udarbejdelse og gennemførelse af national lovgivning og praksis vedrørende international beskyttelse i overensstemmelse med folkerettens principper og normer, herunder princippet om international beskyttelse i de tilfælde, hvor det finder anvendelse
 c)
 indrejseregler, de indrejste personers rettigheder og status, ordentlig behandling og integration af lovligt fastboende i


text:
samfundet, uddannelse af lovlige migranter og foranstaltninger til bekæmpelse af racisme og fremmedhad samt alle gældende bestemmelser vedrørende migranters menneskerettigheder
 d)
 evaluering af mekanismer og politikker, der kan lette emigranters pengeoverførsler
 e)
 udveksling af synspunkter og bedste praksis og drøftelse af spørgsmål af fælles interesse vedrørende cirkulær migration og forebyggelse af hjerneflugt
 f)
 udveksling af erfaringer og bedste praksis, teknisk, teknologisk, operationelt og retligt samarbejde, hvor det er relevant, og parterne er enige herom, om spørgsmål vedrørende indsatsen mod menneskehandel og smugling af migranter, herunder gennem bekæmpelse af netværk og kriminelle organisationer af menneskehandlere og -smuglere og ved at yde beskyttelse, bistand og støtte til ofrene for sådan kriminalitet
 g)
 tilbagevenden under humane, sikre og værdige omstændigheder for personer, der opholder sig ulovligt på den anden parts område, med fuld respekt for deres menneskerettigheder, herunder tilskyndelse til frivillig tilbagevenden, og tilbagetagelse af sådanne personer i overensstemmelse med stk. 2
 h)
 støtteforanstaltninger rettet mod varig reintegration af personer, der er vendt tilbage.
 2. Som led i samarbejdet om at forhindre og kontrollere ulovlig indvandring, og uden at dette berører kravet om beskyttelse af ofre for menneskehandel, er parterne desuden enige om:
 a)
 at identificere formodede egne statsborgere og tilbagetage egne statsborgere, som opholder sig ulovligt på en medlemsstats eller Cubas område, inden for den frist og i overensstemmelse med de normer og procedurer, der er fastsat i den gældende lovgivning i Den Europæiske Unions medlemsstater og Cuba, på anmodning og uden unødig forsinkelse eller yderligere formaliteter, når først statsborgerskabet er fastslået
 b)
 at forsyne deres statsborgere, som tilbagetages, med passende identitetspapirer til dette formål.
 3. Parterne er enige om på anmodning og så snart som muligt at forhandle en aftale om Den Europæiske Unions medlemsstaters og Cubas specifikke forpligtelser vedrørende migrationsspørgsmål, herunder tilbagetagelse.
 Artikel 35
 Konsulær beskyttelse
 Cuba accepterer, at de diplomatiske og konsulære myndigheder fra enhver repræsenteret EU-medlemsstat yder beskyttelse til enhver statsborger fra en anden medlemsstat, som ikke har en fast repræsentation, der er i stand til at yde vedkommende konsulær beskyttelse, på samme vilkår som til statsborgere fra den pågældende EU-medlemsstat.
 Artikel 36
 Civilsamfundet
 Parterne anerkender det potentielle bidrag fra civilsamfundet, herunder højere læreanstalter, tænketanke og medier, til virkeliggørelsen af denne aftales mål. De er enige om at fremme foranstaltninger til støtte for større civilsamfundsdeltagelse i formulering og gennemførelse af relevante aktiviteter vedrørende udvikling og sektorielt samarbejde, herunder ved kapacitetsopbygning.
 AFSNIT IV
 Social udvikling og social samhørighed
 Artikel 37
 Social udvikling og social samhørighed
 1. Parterne, som anerkender, at den sociale udvikling bør forløbe parallelt med den økonomiske udvikling, er enige om at samarbejde om at fremme social samhørighed gennem begrænsning af fattigdom, uretfærdighed og social udstødelse, navnlig med henblik på at nå 2030-dagsordenens mål for bæredygtig udvikling, og det internationalt aftalte mål om fremme af anstændigt arbejde for alle. For at nå disse mål skal parterne mobilisere betydelige finansielle ressourcer fra både samarbejdsressourcer og interne ressourcer.
 2. Til det formål samarbejder parterne om at fremme og udveksle bedste praksis vedrørende:
 a)
 økonomiske politikker med en social vision,


text:
der har fokus på et mere rummeligt samfund med bedre indkomstfordeling for at reducere forskelle og ulighed
 b)
 handels- og investeringspolitikker med udgangspunkt i forbindelsen mellem handel og bæredygtig udvikling, fair handel, udvikling af offentlige og ikkeoffentlige virksomheder i landdistrikter og byområder og deres repræsentative organisationer og virksomhedernes sociale ansvar
 c)
 retfærdige og sunde finanspolitikker, der tillader bedre fordeling af velstand og sikrer tilstrækkelige sociale budgetter
 d)
 effektive offentlige sociale udgifter kædet sammen med klart definerede sociale mål med en resultatorienteret tilgang for øje
 e)
 forbedring og konsolidering af effektive socialpolitikker og retfærdig adgang til sociale tjenesteydelser for alle inden for en lang række sektorer som uddannelse, sundhed, ernæring, sanitet, boliger, retsvæsen og social sikkerhed
 f)
 beskæftigelsespolitikker, der tager sigte på anstændigt arbejde for alle i overensstemmelse med internationale og nationale beskæftigelsesstandarder og skabelse af økonomiske muligheder med særlig vægt på de fattigste og mest sårbare grupper og de dårligst stillede regioner
 g)
 mere inklusive og bredere sociale beskyttelsesordninger med hensyn til bl.a. pensioner, sundhed, ulykker og arbejdsløshed, som er baseret på solidaritetsprincippet og princippet om ikkediskriminering
 h)
 strategier og politikker til bekæmpelse af fremmedhad og diskrimination som følge af bl.a. køn, race, tro, etnisk oprindelse eller handicap
 i)
 specifikke politikker og programmer for unge, som skal fremme deres fulde økonomiske, politiske og sociale integration.
 3. Parterne er enige om at fremme udveksling af oplysninger og erfaringer vedrørende socialudviklings- og samhørighedsaspekter i interne planer eller programmer.
 Artikel 38
 Beskæftigelse og social beskyttelse
 Parterne er enige om at samarbejde for at fremme beskæftigelse og social beskyttelse gennem foranstaltninger og programmer, der navnlig har til formål:
 a)
 at sikre anstændigt arbejde til alle
 b)
 at skabe mere rummelige og velfungerende arbejdsmarkeder
 c)
 at udvide dækningen af den sociale beskyttelse
 d)
 at fremme dialogen på arbejdsmarkedet
 e)
 at sikre respekt for centrale arbejdsmarkedsstandarder, der er fastlagt i Den Internationale Arbejdsorganisations konventioner
 f)
 at behandle spørgsmål vedrørende den uformelle økonomi
 g)
 at yde dårligt stillede grupper og bekæmpelse af forskelsbehandling særlig opmærksomhed
 h)
 at udvikle kvaliteten af menneskelige ressourcer gennem forbedring af uddannelse og undervisning, herunder effektiv erhvervsuddannelse
 i)
 at forbedre sundheden og sikkerheden på arbejdspladserne, navnlig ved at styrke arbejdstilsynet og støtte sundheds- og sikkerhedsforbedringer
 j)
 at stimulere jobskabelse og iværksættervirksomhed ved at styrke den institutionelle ramme, der er nødvendig for etablering af virksomheder, og lette adgangen til kredit.
 Artikel 39
 Uddannelse
 1. Parterne er enige om at dele erfaringer og bedste praksis med hensyn til fortsat udvikling af uddannelse på alle niveauer.
 2. Parterne er enige om, at samarbejdet skal støtte udvikling af menneskelige ressourcer på alle uddannelsesniveauer, navnlig inden for videregående uddannelse og herunder særlige behov. Parterne fremmer udveksling af studerende, forskere og akademikere gennem eksisterende programmer og øger udviklingen af kapacitet med henblik på at modernisere deres videregående uddannelser.
 Artikel 40
 Folkesundhed
 1. Parterne er enige om at samarbejde på områder af fælles interesse i sundhedssektoren, navnlig videnskabelig forskning, forvaltning af sundhedsvæsener, ernæring, farmaceutiske produkter, forebyggende medicin og seksuel og reproduktiv sundhed, herunder forebyggelse af og kontrol med overførbare sygdomme


text:
som HIV/AIDS, ikkeoverførbare sygdomme som kræft- og hjertesygdomme samt andre større sundhedstrusler som dengue, chikungunya og zica. Parterne er ligeledes enige om at samarbejde om at fremme gennemførelse af internationale sundhedsaftaler, som de er parter i.
 2. Parterne er enige om at være særligt opmærksomme på regionale foranstaltninger og programmer, der gennemføres inden for folkesundhed.
 Artikel 41
 Forbrugerbeskyttelse
 Parterne er enige om at samarbejde om forbrugerbeskyttelse for at beskytte folkesundheden og forbrugerinteresser.
 Artikel 42
 Kultur og arv
 1. Parterne forpligter sig til at fremme det kulturelle samarbejde, herunder om kulturarv, med behørig hensyntagen til deres diversitet. I overensstemmelse med deres respektive lovgivninger skal et sådant samarbejde fremme fælles forståelse og tværkulturel dialog og fremme afbalanceret kulturel udveksling og kontakt med de relevante aktører, herunder begge parters civilsamfundsorganisationer.
 2. Parterne fremmer samarbejde om kunst, litteratur og musik, herunder gennem udveksling af erfaringer.
 3. Samarbejde mellem parterne gennemføres i overensstemmelse med de relevante internationale ophavsretlige og andre bestemmelser om kulturelle anliggender samt internationale aftaler, som de er part i.
 4. Parterne er enige om at fremme samarbejde om istandsættelse og bæredygtig forvaltning af kulturarv. Samarbejdet skal bl.a. omfatte sikring og fremme af materielle og immaterielle kultur- og naturværdier, herunder forhindring af og en indsats mod ulovlig handel med kulturarv i overensstemmelse med relevante internationale instrumenter.
 5. Parterne er enige om at fremme samarbejde på det audiovisuelle område og medieområdet, herunder radio og trykte medier, gennem fælles initiativer for uddannelse samt audiovisuel udvikling, produktion og distribution, også inden for uddannelse og kultur.
 6. Parterne tilskynder til koordinering inden for rammerne af UNESCO med henblik på at fremme kulturel mangfoldighed bl.a. via konsultationer om ratificering og gennemførelse af UNESCO's konvention om beskyttelse og fremme af de kulturelle udtryksformers mangfoldighed. Samarbejdet skal også omfatte fremme af kulturel diversitet.
 Artikel 43
 Personer i sårbare situationer
 1. Parterne er enige om, at samarbejdet til fordel for sårbare personer skal prioritere foranstaltninger, herunder innovative politikker og projekter, der involverer personer i sårbare situationer. Det bør tage sigte på at fremme menneskelig udvikling, forbedre levevilkårene og fremme deres fulde integration i samfundet.
 2. Samarbejdet skal omfatte udveksling af erfaringer om beskyttelse af menneskerettigheder, fremme og gennemførelse af politikker til sikring af lige muligheder for personer i sårbare situationer, skabelse af økonomiske muligheder og fremme af specifikke socialpolitikker rettet mod udvikling af menneskelig kapacitet gennem uddannelse og undervisning, adgang til grundlæggende socialydelser, sociale sikkerhedsnet og retsvæsen med særligt fokus på bl.a. handicappede og deres familier, børn og ældre.
 Artikel 44
 Kønsperspektiv
 1. Parterne er enige om, at samarbejdet skal medvirke til at styrke politikker, programmer og mekanismer, der kan garantere, forbedre og udvide mænds og kvinders inddragelse på lige vilkår og med lige muligheder i det politiske og økonomiske liv og samfunds- og kulturlivet, navnlig med henblik på effektiv gennemførelse af konventionen om afskaffelse af alle former for diskrimination imod kvinder og Beijingerklæringen og -handlingserklæringen. Om nødvendigt gennemføres der særforanstaltninger til støtte for kvinder.
 2. Samarbejdet skal fremme hensyntagen til ligestillingsperspektivet på alle relevante samarbejdsområder, herunder i offentlige politikker, udviklingsstrategier


text:
og -foranstaltninger, og anvendelse af indikatorer til måling af deres effekt.
 3. Samarbejdet skal også bidrage til at lette lige adgang for mænd og kvinder til alle tjenester og ressourcer, så de fuldt ud kan udøve deres grundlæggende rettigheder, f.eks. med hensyn til uddannelse, sundhed, erhvervsuddannelse, beskæftigelse, politisk beslutningstagning, forvaltningsstrukturer og private foretagender.
 4. Der skal være særlig opmærksomhed på programmer, der tager sigte på at forebygge og adressere alle former for vold mod kvinder.
 Artikel 45
 Ungdom
 1. Samarbejdet mellem parterne skal støtte alle de relevante respektive ungdomsrelaterede politikker. Det skal omfatte støtte til erhvervsuddannelse og beskæftigelse, familiepolitikker og uddannelse, og det skal sikre jobmuligheder for unge og fremme udveksling af erfaringer vedrørende programmer til forebyggelse af ungdomskriminalitet og sikre økonomisk og social integration.
 2. Parterne er enige om at fremme unges aktive deltagelse i samfundet, herunder i udformningen af politikker, der bidrager til unges udvikling og har betydning for deres liv.
 3. Begge sider er enige om at fremme gennemførelsen af programmer til fordel for samarbejde mellem ungdomsorganisationer, herunder udvekslingsprogrammer.
 Artikel 46
 Udvikling af lokalsamfund
 1. Parterne er enige om at samarbejde om fremme af bæredygtig udvikling af lokalsamfund ved hjælp af integrerede foranstaltninger, der sætter gang i initiativer hos lokale økonomiske enheder med udviklingspotentiale og fremmer anvendelse af eksisterende ressourcer i lokalsamfundene.
 2. I forbindelse med samarbejdet kan der ydes støtte til foranstaltninger som:
 a)
 lokale initiativer i overensstemmelse med de respektive territoriale strategiske planer
 b)
 styrkelse af økonomisk forvaltningskapacitet hos lokale produktive enheder og serviceudbydere.
 AFSNIT V
 Miljø, katastroferisikostyring og klimaforandringer
 Artikel 47
 Samarbejde om miljø og klimaforandringer
 1. Parterne er enige om at samarbejde for at beskytte og forbedre kvaliteten af miljøet på lokalt, regionalt og globalt niveau med henblik på at opnå bæredygtig udvikling.
 2. Parterne, som er opmærksomme på denne aftales virkninger, lægger behørig vægt på forbindelsen mellem udvikling og miljø. Parterne vil bestræbe sig på at gøre brug af de investeringsmuligheder, som ren teknologi frembyder.
 3. Samarbejdet skal også lette fremskridt på relevante internationale konferencer og fremme effektiv gennemførelse af multilaterale aftaler og de deri aftalte principper på områder som biodiversitet, klimaforandringer, ørkendannelse, tørke og forvaltning af kemikalier.
 4. Samarbejdet skal navnlig omfatte:
 a)
 bevaring og bæredygtig forvaltning af naturressourcer, biodiversitet og økosystemer, herunder skove og fiskeri, og de tjenester, der tilvejebringes herfra
 b)
 bekæmpelse af forureningen af ferskvand og marine farvande, luft og jord, herunder gennem hensigtsmæssig forvaltning af affald, spildevand, kemikalier samt andre farlige stoffer og materialer
 c)
 globale spørgsmål som f.eks. klimaforandringer, nedbrydning af ozonlaget, ørkendannelse og tørke, skovrydning, beskyttelse af kystområder, bevaring af biodiversitet og biosikkerhed.
 5. i den forbindelse skal samarbejdet søge at lette fælles initiativer på området for afbødning af klimaændringer og tilpasninger til deres skadevirkninger, herunder styrkelsen af CO2-markedsmekanismerne.
 6. Samarbejdet kan omfatte foranstaltninger som f.eks.:
 a)
 fremme af politikdialog og dens gennemførelse, udveksling af oplysninger og erfaringer vedrørende miljølovgivning, tekniske regler og renere produktion, den bedste miljøpraksis samt kapacitetsopbygning med henblik på at styrke miljøforvaltning, miljøovervågning og miljøkontrolsystemer i alle sektorer og på alle


text:
forvaltningsniveauer
 b)
 overførsel og brug af bæredygtig ren teknologi og knowhow, herunder udvikling af incitamenter og mekanismer til innovation og miljøbeskyttelse
 c)
 integration af miljøhensyn i andre politikområder, herunder forvaltning af arealanvendelse
 d)
 fremme af bæredygtige produktions- og forbrugsmønstre, herunder gennem bæredygtig udnyttelse af økosystemer, varer og tjenesteydelser
 e)
 fremme af miljøbevidsthed og -uddannelse samt styrket deltagelse af civilsamfundet, herunder navnlig lokalsamfund, i miljøbeskyttelse og indsatsen til fordel for bæredygtig udvikling
 f)
 tilskyndelse til og fremme af regionalt samarbejde inden for miljøbeskyttelse
 g)
 bistand til gennemførelse og håndhævelse af de multilaterale miljøaftaler, som parterne er part i.
 Artikel 48
 Katastroferisikostyring
 1. Parterne anerkender behovet for at styre alle katastroferisici, der berører en eller flere staters område. Parterne bekræfter deres fælles forpligtelse til at forbedre foranstaltningerne til forebyggelse, afhjælpning, beredskab, reaktion og genopbygning for derved at øge deres samfunds og infrastrukturers modstandsdygtighed og, når det er hensigtsmæssigt, til at samarbejde på bilateralt og multilateralt politisk niveau for at forbedre katastroferisikostyringen.
 2. Parterne er enige om, at samarbejde inden for katastroferisikostyring skal tage sigte på at reducere sårbarhed og risici, øge overvågning og kapaciteten til tidlig varsling samt øge Cubas modstandsdygtighed over for katastrofer, bl.a. gennem støtte til interne bestræbelser samt til de regionale rammer til begrænsning af sårbarheden og styrkelse af indsatsen over for katastrofer for at øge den regionale forskning og sikre videreformidling af bedste praksis, idet der gøres brug af de erfaringer, der er gjort med hensyn til begrænsning af katastroferisici, beredskab, planlægning, forebyggelse, afhjælpning, reaktion og genopbygning.
 Artikel 49
 Vand og sanitet
 1. Parterne anerkender behovet for at sikre adgang til og bæredygtig forvaltning af vandforsyning og sanitet for alle, og de er derfor enige om at samarbejde om bl.a.:
 a)
 kapacitetsopbygning til effektiv forvaltning af vandforsynings- og sanitetsnetværk
 b)
 vandkvalitetens indvirkning på sundhedsindikatorer
 c)
 modernisering af teknologi vedrørende vandkvalitet, fra overvågning til laboratorier
 d)
 uddannelsesprogrammer, der fremmer behovet for opretholdelse, rationel anvendelse og integreret forvaltning af vandressourcer.
 2. Parterne er enige om at være særligt opmærksomme på regionale foranstaltninger og samarbejdsprogrammer på dette område.
 AFSNIT VI
 Økonomisk udvikling
 Artikel 50
 Landbrug, udvikling af landdistrikter, fiskeri og akvakultur
 1. Parterne er enige om at samarbejde inden for landbrug, udvikling af landdistrikter, fiskeri og akvakultur om bl.a.:
 a)
 forbedring af produktivitet og produktion
 b)
 forbedring af kvaliteten af landbrugs-, fiskeri- og akvakulturprodukter
 c)
 udvikling af bylandbrug og forstadslandbrug
 d)
 styrkelse af produktionskæder
 e)
 udvikling af landdistrikter
 f)
 fremme af sunde vaner for at forbedre ernæringsniveauet
 g)
 udvikling af landbrugs- og fiskerimarkeder, engrosmarkeder og adgang til finansiel kredit
 h)
 fremme af virksomhedsudviklingstjenester for kooperativer, små private landbrug og små fiskerisamfund
 i)
 udvikling af deres markeder og fremme af internationale handelsforbindelser
 j)
 udvikling af økologisk produktion
 k)
 udvikling af bæredygtigt landbrug og akvakultur, der tager hensyn til miljøkrav og -udfordringer
 l)
 fremme af videnskab, teknologi og innovation vedrørende landbrug og udvikling af landdistrikter, fiskeri og akvakultur samt industriel forarbejdning af disse ressourcer
 m)
 fremme af bæredygtig udnyttelse og forvaltning af fiskeressourcerne
 n)
 fremme af bedste praksis inden for forvaltning af fiskeriet


text:
o)
 forbedring af dataindsamlingen med henblik på at anvende den bedste disponible videnskabelige viden vedrørende ressourcevurdering af fiskebestande og forvaltning
 p)
 styrkelse af overvågnings-, kontrol- og tilsynssystemer inden for fiskeriet
 q)
 bekæmpelse af ulovligt, urapporteret og ureguleret fiskeri
 r)
 styrkelse af samarbejdet for at sikre øget kapacitet til udvikling af teknologi med merværdi til forarbejdning af fiskeri- og akvakulturprodukter.
 2. Samarbejdet kan bl.a. omfatte levering af teknisk ekspertise, ydelse af støtte, opbygning af kapacitet og udveksling af information og erfaringer. Parterne er enige om at fremme institutionelt samarbejde og styrke samarbejdet inden for internationale organisationer og med interne og regionale fiskeriforvaltningsorganisationer.
 3. For områder med høj katastroferisiko skal parterne tilskynde til gennemførelse af risikoanalyse og egnede foranstaltninger til at øge modstandsdygtigheden i forbindelse med samarbejde om fødevaresikkerhed og landbrug.
 Artikel 51
 Bæredygtig turisme
 1. Parterne er enige om turismesektorens betydning for den sociale og økonomisk udvikling af lokalsamfund og begge regioners betydelige økonomiske potentiale for udvikling af virksomheder på dette område.
 2. Til det formål er de enige om at samarbejde om fremme af bæredygtig turisme for navnlig at støtte:
 a)
 udviklingen af politikker, der kan optimere de socioøkonomiske fordele ved turisme
 b)
 udformningen og konsolideringen af turismeprodukter gennem levering af ikkefinansielle tjenesteydelser, uddannelse, teknisk bistand og tekniske tjenesteydelser
 c)
 integration af miljømæssige, kulturelle og sociale hensyn i udviklingen af turismesektoren, herunder både beskyttelse og fremme af kulturværdier og naturressourcer
 d)
 inddragelse af lokalsamfund i udviklingen af turismen, herunder navnlig turisme i landdistrikter og lokalområder samt økoturisme
 e)
 markedsførings- og reklamestrategier, udvikling af institutionel kapacitet og menneskelige ressourcer samt fremme af internationale standarder
 f)
 fremme af samarbejde og forbindelser mellem den offentlige og den private sektor
 g)
 udvikling af forvaltningsplaner for udviklingen af den interne og regionale turisme
 h)
 fremme af informationsteknologi inden for turisme.
 Artikel 52
 Samarbejde inden for videnskab, teknologi og innovation
 1. Parterne bestræber sig på at udvikle videnskabelig, teknologisk og innovationsmæssig kapacitet, der dækker alle de aktiviteter, som er omfattet af de etablerede mekanismer eller samarbejdsaftaler af fælles interesse. Til dette formål skal parterne i overensstemmelse med deres interne regler fremme udveksling af information og deltagelse fra deres forskningsenheders side samt inddragelse af den teknologiske udvikling med hensyn til følgende samarbejdsaktiviteter:
 a)
 udveksling af oplysninger vedrørende deres respektive videnskabs- og teknologipolitikker
 b)
 fælles forsknings- og udviklingsaktiviteter, der tager sigte på at fremme videnskabeligt fremskridt og overførsel af teknologi og knowhow, herunder anvendelse af informations- og kommunikationsteknologier.
 2. Der lægges særlig vægt på opbygning af det menneskelige potentiale som et langvarigt grundlag for videnskabelig og teknologisk ekspertise og på etablering af varige forbindelser mellem parternes forsker- og teknologisamfund på både nationalt og regionalt niveau. Til det formål fremmes udvekslingen af forskere og bedste praksis i forbindelse med forskningsprojekter.
 3. Forskningscentre, højere læreanstalter og andre interessenter i Den Europæiske Union og Cuba inddrages i samarbejde inden for videnskab, teknologi og forskning, hvor det er relevant.
 4. Parterne er enige om at bruge alle ordninger til at øge kvantiteten og kvaliteten af højt kvalificerede fagfolk, herunder gennem uddannelse, forskningssamarbejde,


text:
stipendier og udvekslinger.
 5. Parterne fremmer deres respektive enheders deltagelse i hinandens forsknings- og teknologiprogrammer med sigte på at opnå gensidigt fordelagtig videnskabelig ekspertise i overensstemmelse med deres respektive bestemmelser for deltagelse af enheder fra tredjelande.
 Artikel 53
 Teknologioverførsel
 1. Parterne anerkender vigtigheden af samarbejde og teknisk bistand inden for teknologioverførsel, herunder automatiseringsprocesser, og er enige om at samarbejde om fremme af overførsel af teknologi gennem særlige akademiske eller faglige programmer til overførsel af viden mellem dem.
 2. Den Europæiske Union letter og fremmer Cubas adgang til forsknings- og udviklingsprogrammer, der bl.a. tager sigte på teknologiudvikling.
 Artikel 54
 Energi, herunder vedvarende energi
 1. Parterne anerkender den voksende betydning af vedvarende energi og energieffektive løsninger for bæredygtig udvikling og er enige om, at deres fælles mål skal være at fremme et samarbejde på energiområdet, navnlig med hensyn til bl.a. bæredygtige, rene og vedvarende energikilder, energieffektivitet, energibesparelsesteknologi, elektrificering af landdistrikter og regional integration af energimarkeder som identificeret af parterne og i overensstemmelse med intern lovgivning.
 2. Samarbejdet kan bl.a. omfatte:
 a)
 politikdialog og samarbejde i energisektoren, navnlig vedrørende forbedring og diversificering af energiforsyning og forbedring af energimarkeder, herunder produktion, transmission og distribution
 b)
 kapacitetsopbygningsprogrammer, overførsel af teknologi og knowhow, herunder arbejde med emissionsstandarder i energisektoren, navnlig med hensyn til energieffektivitet og sektorforvaltning
 c)
 fremme af energibesparelser, energieffektivitet og vedvarende energi og undersøgelser af indvirkningen af energiproduktion og -forbrug på miljøet, navnlig indvirkningen på biodiversitet, skovbrug og ændringer af arealanvendelse
 d)
 udvikling af vedvarende energi og energieffektive pilotprojekter, navnlig inden for sol-, vind-, biomasse-, vand-, bølge- og tidevandsenergi
 e)
 programmer til forbedring af befolkningens generelle kendskab til og viden om vedvarende energi og energieffektivitet
 f)
 genanvendelse eller energianvendelse af fast og flydende affald.
 Artikel 55
 Transport
 1. Parterne er enige om, at samarbejdet på transportområdet skal have fokus på omstrukturering og modernisering af transportinfrastruktur og beslægtet infrastruktur, på at lette og forbedre person- og godstransporten og forbedre adgangen til by-, luft-, jernbane- og vejtransportmarkederne gennem en forbedring af transportforvaltningen fra et operationelt og administrativt synspunkt og ved at højne driftsstandarderne.
 2. Samarbejdet kan omfatte følgende:
 a)
 udveksling af information om parternes politikker, særlig vedrørende bytransport og multimodale transportnets sammenkobling og interoperabilitet og andre anliggender af gensidig interesse
 b)
 forvaltning af indre vandveje, veje, jernbaner, havne og lufthavne, herunder passende samarbejde mellem de relevante myndigheder
 c)
 projekter for overførsel af europæisk teknologi til det verdensomspændende satellitnavigationssystem og til centre for offentlig bytransport
 d)
 forbedring af sikkerheds- og forureningsforebyggelsesstandarderne, herunder samarbejde i de relevante internationale fora med sigte på en bedre håndhævelse af internationale standarder
 e)
 aktiviteter, der fremmer udviklingen af luft- og søtransport.
 Artikel 56
 Modernisering af den økonomiske og sociale model
 1. Parterne er enige om at udvikle samarbejdsforanstaltninger for at bidrage til styrkelse og modernisering af Cubas offentlige administration og Cubas økonomi. De er enige om at støtte udvikling af virksomheder og kooperativer med særlig prioritering af lokal udvikling.
 2. Dette samarbejde kan udvikles på områder af fælles interesse, f.eks.:
 a)
 makroøkonomiske politikker, herunder finanspolitikker
 b)
 statistik
 c)
 handelsinformationssystemer
 d)
 Handelsfremmende foranstaltninger


text:
e)
 kvalitetssystemer og standarder
 f)
 støtte til lokale udviklingsinitiativer
 g)
 agroindustriel udvikling
 h)
 statskontrol og -tilsyn
 i)
 organisation og funktionsmåde for virksomheder, herunder offentlige virksomheder.
 3. Parterne er enige om at fremme og tilskynde til samarbejde mellem institutioner, herunder sektorbaserede institutioner, der fremmer instrumenter til støtte for små og mellemstore virksomheder, navnlig dem, hvis indsats tager sigte på at forbedre konkurrenceevne, teknologisk innovation, integration i værdikæder, adgang til kredit og uddannelse samt styrkelse af den institutionelle kapacitet og den institutionelle ramme. De er ligeledes enige om at fremme kontakter mellem begge parters virksomheder for at støtte deres entré på internationale markeder, investering og teknologioverførsel.
 Artikel 57
 Statistik
 1. Parterne er enige om at samarbejde om udvikling af bedre statistiske metoder og programmer i overensstemmelse med internationalt anerkendte standarder, herunder indsamling, behandling, kvalitetskontrol og formidling af statistikker, med henblik på at fastlægge indikatorer, som er mere gensidigt sammenlignelige for parterne, således at de kan bestemme behovene for statistiske oplysninger på de områder, der er omfattet af denne aftale. Parterne anerkender fordelene ved bilateralt samarbejde for virkeliggørelsen af disse mål.
 2. Samarbejdet kan bl.a. omfatte: tekniske udvekslinger mellem Cubas nationale statistik- og informationskontor og statistiske kontorer i EU-medlemsstaterne og Eurostat, herunder udveksling af videnskabsfolk, udvikling af forbedrede og sammenhængende metoder til dataindsamling, opsplitning, analyse og fortolkning og tilrettelæggelse af seminarer, arbejdsgrupper eller programmer, der supplerer den statistiske kapacitet.
 Artikel 58
 God regeringsførelse inden for beskatning
 1. Parterne anerkender og forpligter sig til at gennemføre principperne om god regeringsførelse inden for beskatning, dvs. gennemsigtighed, udveksling af oplysninger og fair skattekonkurrence.
 2. I overensstemmelse med deres respektive kompetencer skal parterne forbedre det internationale samarbejde på beskatningsområdet, lette opkrævningen af lovlige skatteindtægter og udvikle foranstaltninger til effektivt at gennemføre minimumsstandarderne for god regeringsførelse inden for beskatning.
 AFSNIT VII
 Regional integration og regionalt samarbejde
 Artikel 59
 Regionalt samarbejde
 1. Gennem samarbejdet ydes der støtte til aktiviteter til udbygning af regionalt samarbejde mellem Cuba og landets caribiske naboer inden for rammerne af CARIFORUM, navnlig på de prioriterede områder, der er identificeret inden for rammerne af den fælles partnerskabsstrategi for Caribien og EU. Aktiviteterne kan også bidrage til at styrke den regionale integrationsproces i Caribien.
 2. Samarbejdet skal styrke inddragelsen af alle sektorer, herunder civilsamfundet, i det regionale samarbejde og integrationsprocessen på de betingelser, parterne fastlægger, og omfatte støtte til konsultationsordninger og oplysningskampagner.
 3. Parterne er enige om at benytte alle eksisterende samarbejdsinstrumenter til at fremme aktiviteter til at opbygge et aktivt samarbejde mellem Den Europæiske Union og Cuba, mellem Cuba og andre lande og/eller regioner i Latinamerika og Caribien på alle de samarbejdsområder, der er omhandlet i denne aftale. Parterne er enige om at have særlig opmærksomhed på regionale samarbejdsprogrammer vedrørende forskning og innovation og uddannelse og på at fortsætte udviklingen af vidensområdet for Den Europæiske Union og Latinamerika (EU-LAC-vidensområdet) med initiativer som f.eks. det fælles forskningsområde og det fælles område for videregående uddannelser. Det tilstræbes, at regionale og bilaterale samarbejdsaktiviteter supplerer hinanden.
 4. Parterne skal søge at udveksle synspunkter med henblik på at tilrettelægge fælles tiltag


text:
i multilaterale fora.
 DEL IV
 HANDEL OG HANDELSSAMARBEJDE
 Artikel 60
 Mål
 Parterne er enige om, at målene med deres samarbejde på handelsområdet navnlig er:
 a)
 at styrke deres handel og økonomiske forbindelser, navnlig ved fremme af dialog om handelsanliggender og tilskyndelse til øget handel mellem parterne
 b)
 at fremme Cubas integration i verdensøkonomien
 c)
 at fremme udvikling og diversificering af intraregional handel og handel med Den Europæiske Union
 d)
 at øge handelens bidrag til bæredygtig udvikling, herunder miljømæssige og sociale aspekter
 e)
 at støtte diversificering af Cubas økonomi og fremme af et gunstigt erhvervsklima
 f)
 at tilskynde til flere investeringer gennem udvikling af et attraktivt og stabilt miljø for gensidig investering via en fortsat dialog, der tager sigte på at fremme forståelse og samarbejde vedrørende investeringsspørgsmål og fremme ikkediskriminerende investeringsvilkår.
 AFSNIT I
 Handel
 Artikel 61
 Regelbaseret handel
 1. Parterne anerkender, at den betydelige reduktion af toldsatser og andre handelshindringer og afskaffelse af diskriminerende behandling i international handel tjener til at fremme vækst, økonomisk diversificering og velstand.
 2. Parterne bekræfter, at det er i deres fælles interesse, at handelen forløber i overensstemmelse med et regelbaseret multilateralt handelssystem, under hvilket parterne er ansvarlige for at opretholde reglernes forrang og en effektiv, fair og afbalanceret gennemførelse af disse.
 Artikel 62
 Mestbegunstigelsesbehandling
 1. Parterne indrømmer hver især varer fra den anden part mestbegunstigelsesbehandling i overensstemmelse med artikel I i den almindelige overenskomst om told og udenrigshandel (GATT) af 1994 og de fortolkende bemærkninger hertil, som med de fornødne ændringer er indarbejdet i og gjort til en del af nærværende aftale.
 2. Stk. 1 finder ikke anvendelse på præferencebehandling, som parterne indrømmer varer fra et andet land i overensstemmelse med WTO-aftalerne.
 Artikel 63
 National behandling
 Parterne indrømmer hver især varer fra den anden part national behandling i overensstemmelse med artikel III i GATT 1994 og de fortolkende bemærkninger hertil, som med de fornødne ændringer er indarbejdet i og gjort til en del af nærværende aftale.
 Artikel 64
 Gennemsigtighed
 1. Parterne bekræfter princippet om gennemsigtighed for deres handelsforanstaltninger og er enige om, at politikkerne og forskrifterne om udenrigshandel bør kommunikeres og forklares tydeligt.
 2. Parterne er enige om, at interessenter bør have mulighed for at blive informeret om hver parts forskrifter, som berører den internationale handel.
 Artikel 65
 Handelslettelser
 Parterne bekræfter deres tilslutning til WTO-aftalen om handelslettelser.
 Artikel 66
 Tekniske handelshindringer
 1. Parterne bekræfter deres rettigheder og forpligtelser under WTO-aftalen om tekniske handelshindringer (»TBT-aftalen«).
 2. Denne artikels bestemmelser finder anvendelse på tekniske forskrifter, standarder og procedurer for overensstemmelsesvurdering som fastsat i TBT-aftalen.
 3. Parterne anerkender vigtigheden af effektive mekanismer til underretning og udveksling af oplysninger om tekniske forskrifter, standarder og procedurer for overensstemmelsesvurdering, jf. TBT-aftalen.
 Artikel 67
 Sundheds- og plantesundhedsforanstaltninger (SPS-foranstaltninger)
 1. Parterne bekræfter de rettigheder, forpligtelser, principper og mål, der er fastsat i aftalen om sundheds- og plantesundhedsforanstaltninger, den internationale plantebeskyttelseskonvention, Codex Alimentarius-Kommissionen og Verdensorganisationen for Dyresundhed.
 2. Parterne anerkender vigtigheden af effektive mekanismer til konsultation, underretning og udveksling af oplysninger med hensyn til sundheds- og plantesundhedsforanstaltninger og dyrevelfærdsforanstaltninger inden for rammerne af kompetente internationale


text:
organisationer.
 Artikel 68
 Handelsbeskyttelse
 Parterne bekræfter deres tilsagn og forpligtelser i henhold til følgende WTO-aftaler: aftalen om beskyttelsesforanstaltninger, WTO-aftalen om subsidier og udligningsforanstaltninger og aftalen om anvendelsen af artikel VI i GATT 1994.
 Artikel 69
 Revisionsklausul
 Parterne kan ved fælles overenskomst ændre og revidere denne del for at udbygge deres handels- og investeringsforbindelser.
 Artikel 70
 Almindelig undtagelsesklausul
 Parterne bekræfter, at deres eksisterende rettigheder og forpligtelser i henhold til artikel XX i GATT 1994 og de fortolkende bemærkninger hertil er integreret i og udgør en del af nærværende aftale med de fornødne ændringer.
 AFSNIT II
 Handelsrelateret samarbejde
 Artikel 71
 Told
 1. Parterne fremmer og letter samarbejde mellem deres respektive toldvæsener for at sikre grænsesikkerhed, forenkling af toldprocedurer og fremme af lovlig handel samtidigt med, at de opretholder deres kontrolkapacitet.
 2. Samarbejdet omfatter bl.a.:
 a)
 udveksling af oplysninger vedrørende toldlovgivning og -procedurer på navnlig følgende områder:
 i)
 forenkling og modernisering af toldprocedurer
 ii)
 lettelse af transitforsendelser
 iii)
 toldmyndighedernes kontrol med intellektuelle ejendomsrettigheder
 iv)
 forbindelser med erhvervslivet
 v)
 fri omsætning af varer og regional integration
 vi)
 tilrettelæggelse af toldkontrol ved grænserne
 b)
 udvikling af fælles initiativer på områder, der aftales i fællesskab
 c)
 fremme af koordinering mellem alle berørte grænsemyndigheder både i og mellem landene.
 3. Parterne yder gensidig administrativ bistand i toldanliggender. De kan til dette formål efter fælles overenskomst oprette bilaterale instrumenter.
 Artikel 72
 Samarbejde vedrørende fremme af handel
 1. Parterne bekræfter deres tilsagn om at styrke samarbejdet om handelsfremme med henblik på at sikre, at den relevante lovgivning, de relevante procedurer og toldmyndighedernes administrative kapacitet bidrager til at nå målene med hensyn til effektiv kontrol med og fremme af handel.
 2. Parterne er enige om bl.a. at samarbejde på følgende områder:
 a)
 kapacitetsopbygning og levering af ekspertise til kompetente myndigheder vedrørende toldspørgsmål, herunder certificering og verificering af oprindelse, og tekniske spørgsmål med henblik på håndhævelse af regionale toldprocedurer
 b)
 anvendelse af ordninger og moderne toldteknikker, herunder risikovurdering, bindende forhåndsbesked, forenklede procedurer for import og frigivelse af varer, toldkontrol og metoder til virksomhedsrevision
 c)
 indførelse af procedurer og praksis, der så vidt muligt afspejler internationale regler, instrumenter og standarder, som gælder på told- og handelsområdet, herunder bl.a. WTO-aftalen om handelslettelser, den internationale konvention om forenkling og harmonisering af toldprocedurerne som ændret (den reviderede Kyotokonvention) og Verdenstoldorganisationens SAFE-ramme (Framework of Standards to Secure and Facilitate Global Trade)
 d)
 informationssystemer og automatisering af toldbehandlingen og andre handelsprocedurer, navnlig med henblik på gennemførelse af handelsfremmende foranstaltninger for autoriserede operatører og informationstjenester.
 Artikel 73
 Intellektuelle ejendomsrettigheder
 1. Parterne anerkender betydningen af teknisk samarbejde om intellektuel ejendomsret, herunder beskyttelse af geografiske betegnelser, og er enige om at samarbejde på de fælles aftalte vilkår og betingelser om specifikke samarbejdsprojekter i overensstemmelse med parternes egen lovgivning og i overensstemmelse med internationale aftaler, som de er parter i.
 2. Parterne er enige om at fremme institutionelt samarbejde, udveksling af oplysninger, teknisk bistand, kapacitetsopbygning og uddannelse. Parterne er enige om, at teknisk samarbejde skal ske i overensstemmelse med deres samfundsøkonomiske udviklingsniveauer, prioriteter og udviklingsbehov.
 3. Parterne er enige om, at


text:
samarbejdet skal bidrage til at fremme teknologisk innovation og overførsel og udbredelse af teknologi til gensidig fordel for producenter og brugere af teknologisk viden og på en måde, der fremmer sociale og økonomiske gevinster og balance mellem rettigheder og forpligtelser.
 Artikel 74
 Samarbejde vedrørende tekniske handelsbarrierer
 1. Parterne anerkender vigtigheden af samarbejde og teknisk bistand med hensyn til tekniske barrierer for handel og er enige om at fremme samarbejdet mellem myndigheder med ansvar for standardisering, metrologi, akkreditering og overensstemmelsesvurdering.
 2. Parterne er enige om at samarbejde om bl.a.:
 a)
 kapacitetsopbygning og levering af ekspertise, herunder udvikling og styrkelse af relevant infrastruktur, samt tilbud om uddannelse og teknisk bistand vedrørende tekniske forskrifter, standardisering, overensstemmelsesvurdering, akkreditering og metrologi, bl.a. med henblik på at lette forståelsen og efterlevelsen af Den Europæiske Unions krav
 b)
 fremme af samarbejde mellem kompetente myndigheder inden for rammerne af relevante internationale organisationer
 c)
 udveksling af oplysninger, erfaringer og bedste praksis
 d)
 fastlæggelse af fælles holdninger
 e)
 at søge kompatibilitet og konvergens vedrørende tekniske forskrifter og procedurer til overensstemmelsesvurdering
 f)
 fjernelse af unødvendige handelsbarrierer.
 Artikel 75
 Fødevaresikkerhed, SPS-anliggender og dyrevelfærd
 1. Parterne skal fremme samarbejde og koordination mellem de kompetente myndigheder, herunder inden for rammerne af relevante internationale organisationer, hvad angår fødevaresikkerhed, SPS-anliggender og dyrevelfærd, for at begunstige deres bilaterale handelsforbindelser. De skal fremme samarbejde med det formål at anerkende ækvivalensen og harmoniseringen af sundheds- og plantesundhedsforanstaltninger og yde vejledning og teknisk bistand vedrørende gennemførelsen af sådanne foranstaltninger.
 2. Formålet med samarbejdet med hensyn til fødevaresikkerhed, SPS-anliggender og dyrevelfærd er at styrke hver parts kapacitet og forbedre adgangen til den anden parts marked, samtidigt med at niveauet for beskyttelse af mennesker, dyr og planter samt dyrevelfærd opretholdes.
 3. Samarbejdet kan bl.a. omfatte:
 a)
 levering af lovgivningsmæssig og teknisk ekspertise med henblik på at udvikle og håndhæve lovgivning og med henblik på at udvikle officielle kontrolsystemer på SPS-området, herunder udryddelsesprogrammer, fødevaresikkerhedsordninger og varslingssystemer, samt levering af ekspertise på dyrevelfærdsområdet
 b)
 støtte til udvikling og styrkelse af den institutionelle og administrative kapacitet i Cuba, herunder kontrolkapacitet, med henblik på at forbedre regionens SPS-status
 c)
 udvikling af kapaciteten i Cuba til at opfylde SPS-kravene for at forbedre muligheden for at få adgang til den anden parts marked, samtidig med at beskyttelsesniveauet sikres
 d)
 styrkelse af det officielle kontrolsystem for eksport til Den Europæiske Union gennem øget analytisk kapacitet og bedre forvaltning i de nationale laboratorier for at opfylde kravene i Den Europæiske Unions lovgivning
 e)
 levering af rådgivning og teknisk bistand vedrørende Den Europæiske Unions regulering på SPS-området og gennemførelsen af de standarder, der kræves på Den Europæiske Unions marked
 f)
 fremme af samarbejde inden for relevante internationale organisationer (SPS-udvalget under WTO- aftalen om sundheds- og plantesundhedsforanstaltninger, den internationale plantebeskyttelseskonvention, Verdensorganisationen for Dyresundhed og Codex Alimentarius-Kommissionen) med henblik på at øge anvendelsen af internationale standarder.
 Artikel 76
 Traditionelle produkter og håndværksprodukter
 Parterne anerkender betydningen af samarbejde til fremme af produktionen af traditionelle produkter og håndværksprodukter.
 Samarbejdet kan specifikt fokusere på følgende områder:
 a)
 udvikling af kapacitet til at lette mulighederne for effektiv


text:
markedsadgang for håndværksprodukter
 b)
 støtte til mikrovirksomheder, små og mellemstore virksomheder fra by- og landdistriktsektorer, som fremstiller og eksporterer håndværksprodukter, herunder ved at styrke kompetente støtteinstitutioner
 c)
 fremme af bevarelsen af traditionelle produkter
 d)
 forbedring af driftsresultaterne for producenter af håndværksprodukter.
 Artikel 77
 Handel og bæredygtig udvikling
 1. Parterne anerkender, at fremme af handels- og miljøpolitikker og sociale politikker, der støtter hinanden gensidigt, bidrager til at nå målet med hensyn til bæredygtig udvikling.
 2. For at komplementere de aktiviteter, der er omhandlet i afsnit III og VI i del III er parterne enige om at samarbejde om bl.a.:
 a)
 fastlæggelse af programmer og foranstaltninger vedrørende gennemførelse og håndhævelse af handelsrelaterede aspekter af multilaterale miljøaftaler og miljølove
 b)
 støtte til udvikling af en gunstig ramme for handel med varer og tjenesteydelser, der bidrager til bæredygtig udvikling, herunder ved videreformidling af praksis vedrørende virksomhedernes sociale ansvar
 c)
 fremme af handel med produkter fremstillet af bæredygtigt forvaltede naturressourcer, herunder gennem effektive foranstaltninger vedrørende bevaring og bæredygtig forvaltning af vilde dyr og planter, fiskeri og skovbrug samt udvikling af foranstaltninger til bekæmpelse af ulovlig handel med miljømæssig relevans, herunder gennem håndhævelsesaktiviteter og toldsamarbejde
 d)
 styrkelse af institutionel kapacitet til at gennemføre analyser og foranstaltninger vedrørende handel og bæredygtig udvikling.
 Artikel 78
 Samarbejde om handelsbeskyttelse
 Parterne er enige om at samarbejde om handelsbeskyttelse gennem udveksling af erfaringer, teknisk bistand og kapacitetsopbygning.
 Artikel 79
 Oprindelsesregler
 Parterne anerkender, at oprindelsesregler spiller en vigtig rolle i international handel, og er enige om at samarbejde ved at levere teknisk bistand og opbygge kapacitet samt ved at udveksle erfaringer på området.
 Artikel 80
 Investeringer
 Parterne tilskynder til forøgelse af investeringer gennem gensidigt kendskab til relevant lovgivning og udvikling af et attraktivt og forudsigeligt miljø for gensidige investeringer gennem en dialog, der tager sigte på at øge forståelse og samarbejde om investeringsspørgsmål og fremme stabile, gennemsigtige og ikkediskriminerende erhvervs- og investeringsvilkår.
 DEL V
 INSTITUTIONELLE OG AFSLUTTENDE BESTEMMELSER
 Artikel 81
 Fælles råd
 1. Der nedsættes hermed et fælles råd. Det fører tilsyn med, at denne aftales mål nås, og overvåger dens gennemførelse. Det træder sammen på ministerniveau med regelmæssige mellemrum på ikke over to år og ekstraordinært, når omstændighederne kræver det, og hvis parterne er enige herom.
 2. Det fælles råd undersøger alle større spørgsmål, som bringes op i forbindelse med denne aftale, såvel som ethvert andet bilateralt, multilateralt eller internationalt spørgsmål af fælles interesse.
 3. Det fælles råd sammensættes af repræsentanter for parterne på ministerniveau i overensstemmelse med parternes respektive interne ordninger og under hensyntagen til de specifikke spørgsmål, der skal behandles.
 4. Det fælles råd fastsætter selv sin forretningsorden.
 5. Det fælles råd ledes på skift, fra det ene møde til det næste, af en repræsentant for Den Europæiske Union og en repræsentant for Republikken Cuba i overensstemmelse med de regler, der er fastlagt i forretningsordenen.
 6. Det fælles råd har med henblik på virkeliggørelsen af denne aftales mål beføjelse til at træffe afgørelser. Afgørelserne er bindende for parterne, som træffer alle de foranstaltninger, der er nødvendige for at gennemføre


text:
dem.
 7. Det fælles råd kan også fremsætte passende henstillinger.
 8. Det fælles råd træffer afgørelser og vedtager henstillinger ved gensidig overenskomst mellem parterne. Denne procedure anvendes for alle øvrige styrende organer, der oprettes ved denne aftale.
 Artikel 82
 Blandet udvalg
 1. Det fælles råd bistås ved varetagelsen af sine opgaver af et blandet udvalg, som sammensættes af repræsentanter for parterne på højt embedsmandsniveau under hensyn til de specifikke spørgsmål, der skal behandles.
 2. Det blandede udvalg har ansvaret for den generelle gennemførelse af denne aftale.
 3. Det fælles råd fastsætter det blandede udvalgs forretningsorden.
 4. Det blandede udvalg har beføjelse til at træffe afgørelser, når det fælles råd har delegeret sådanne beføjelser til det.
 5. Det blandede udvalg mødes normalt en gang om året for at foretage en overordnet gennemgang af denne aftales gennemførelse, på skift i Bruxelles og Cuba og på en dato og med en dagsorden, der i forvejen er aftalt af parterne. Der kan indkaldes til særlige møder efter fælles overenskomst på anmodning af en af parterne. Det blandede udvalg ledes på skift, fra det ene møde til det næste, af en repræsentant for Unionen og en repræsentant for Republikken Cuba.
 Artikel 83
 Underudvalg
 1. Det blandede udvalg kan beslutte at nedsætte underudvalg til at bistå det ved varetagelsen af sine opgaver. Det kan beslutte at ændre en opgave, der er tildelt et underudvalg, eller opløse et underudvalg.
 2. Underudvalgene mødes én gang om året eller efter anmodning fra en af parterne eller det fælles udvalg på passende niveau. Møder, der afholdes ved personligt fremmøde, finder sted skiftevis i Bruxelles og Cuba. Møder kan også afholdes via ethvert teknologisk middel, der som parterne har til rådighed.
 3. Underudvalgene ledes skiftevis af en repræsentant for parterne for ét år ad gangen.
 4. Det forhold, at der nedsættes et underudvalg, eller at et sådant findes, er ikke til hinder for, at en part kan indbringe et spørgsmål direkte for det blandede udvalg.
 5. Det blandede udvalg fastsætter forretningsordenen, hvori underudvalgenes sammensætning, opgaver og funktionsmåde bestemmes, medmindre andet er fastsat i denne aftale.
 6. Der nedsættes herved et samarbejdsunderudvalg. Det bistår det blandede udvalg i varetagelsen af dets opgaver vedrørende denne aftales del III. Det skal også:
 a)
 varetage alle samarbejdsrelaterede opgaver, det blandede udvalg pålægger det
 b)
 følge op på den generelle gennemførelse af denne aftales del III
 c)
 drøfte alle samarbejdsrelaterede spørgsmål, der kan påvirke gennemførelsen af denne aftales del III.
 Artikel 84
 Definition af »parterne«
 I denne aftale forstås ved »parter« på den ene side Den Europæiske Union eller dens medlemsstater eller Den Europæiske Union og dens medlemsstater i overensstemmelse med deres respektive beføjelser og på den anden side Republikken Cuba.
 Artikel 85
 Opfyldelse af forpligtelser
 1. Parterne træffer alle almindelige eller særlige foranstaltninger, som er nødvendige for, at de kan opfylde deres forpligtelser i henhold til denne aftale, og sørger for, at målene i denne aftale nås.
 2. Såfremt en part finder, at en anden part har misligholdt en forpligtelse i henhold til denne aftale,


text:
kan den træffe passende foranstaltninger. Med undtagelse af særligt hastende og tilfælde meddeler den forud herfor og inden 30 dage det fælles råd alle de relevante oplysninger, der er nødvendige for en grundig undersøgelse af situationen, med henblik på at nå frem til en løsning, der er acceptabel for parterne. Ved udvælgelsen af de foranstaltninger, der skal iværksættes, prioriteres de foranstaltninger, som er mindst forstyrrende for gennemførelsen af denne aftale. Sådanne foranstaltninger meddeles straks den anden part og gøres til genstand for konsultationer i det blandede udvalg, hvis den anden part anmoder derom.
 3. Parterne er enige om, at der ved »særligt hastende tilfælde«, jf. stk. 2, forstås tilfælde, hvor en af parterne har gjort sig skyldig i et væsentligt brud på aftalen. Parterne er endvidere enige om, at der ved »passende foranstaltninger«, jf. stk. 2, forstås foranstaltninger, som træffes i overensstemmelse med folkeretten. Det er underforstået, at suspension er den sidste udvej. Ved væsentligt brud på denne aftale forstås:
 a)
 en fornægtelse af hele eller dele af denne aftale, som ikke er hjemlet i folkerettens almindelige regler
 b)
 krænkelse af de væsentlige elementer i denne aftale, jf. artikel 1, stk. 5, og artikel 7.
 4. Hvis en part anvender foranstaltninger i særligt hastende tilfælde, kan den anden part anmode om, at der bliver indkaldt til et hastemøde mellem parterne inden for 15 dage.
 Artikel 86
 Ikrafttræden, midlertidig anvendelse, varighed og opsigelse
 1. Denne aftale godkendes af parterne efter deres egne interne retlige procedurer.
 2. Denne aftale træder i kraft på den første dag i den anden måned efter den dato, på hvilken parterne har underrettet hinanden om afslutningen af de interne retlige procedurer, der er omhandlet i stk. 1.
 3. Uanset stk. 2 anvender Den Europæiske Union og Cuba hele eller dele af denne aftale midlertidigt som fastsat i nærværende stykke, indtil den træder i kraft og i overensstemmelse med deres respektive interne procedurer og lovgivning, når det er relevant.
 Den midlertidige anvendelse begynder den første dag i den anden måned efter datoen, hvorpå Den Europæiske Union og Cuba underretter hinanden om følgende:
 a)
 for Unionen: at den har afsluttet de interne procedurer, der er nødvendige i så henseende, med angivelse af de dele af aftalen, der finder midlertidig anvendelse, og
 b)
 for Cuba: at landet har afsluttet de interne procedurer, der er nødvendige i så henseende, og hvorved det bekræfter sin tilslutning til de dele af aftalen, der finder midlertidig anvendelse.
 4. Denne aftale indgås for et ubestemt tidsrum. Hver part kan skriftligt meddele den anden part, at den agter at opsige aftalen. Opsigelsen får virkning seks måneder efter datoen for meddelelsen.
 5. Meddelelser i henhold til denne artikel sendes for Den Europæiske Unions vedkommende til Generalsekretariatet for Rådet for Den Europæiske Union og for Republikken Cubas vedkommende til Cubas udenrigsministerium, som er depositarer for denne aftale.
 Artikel 87
 Ændring
 Denne aftale kan ændres ved skriftlig aftale mellem parterne. Sådanne ændringer træder i kraft på en dato, der aftales af parterne, efter afslutning af deres respektive retlige krav


text:
og procedurer.
 Artikel 88
 Territorial anvendelse
 Denne aftale gælder på den ene side for de områder, hvor traktaten om Den Europæiske Union og traktaten om Den Europæiske Unions funktionsmåde finder anvendelse, og på de i disse traktater fastsatte betingelser og på den anden side for Republikken Cubas område.
 Artikel 89
 Autentiske tekster
 Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.
 TIL BEKRÆFTELSE HERAF har undertegnede befuldmægtigede, der er behørigt bemyndiget hertil, undertegnet denne aftale.
 Voor het Koninkrijk België
 Pour le Royaume de Belgique
 Für das Königreich Belgien
 Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
 Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
 Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.
 За Република България
 Za Českou republiku
 For Kongeriget Danmark
 Für die Bundesrepublik Deutschland
 Eesti Vabariigi nimel
 Thar cheann Na hÉireann
 For Ireland
 Για την Ελληνική Δημοκρατία
 Por el Reino de España
 Pour la République française
 Za Republiku Hrvatsku
 Per la Repubblica italiana
 Για την Κυπριακή Δημοκρατία
 Latvijas Republikas vārdā –
 Lietuvos Respublikos vardu
 Pour la Grand-Duché de Luxembourg
 Magyarország részéről
 Għar-Repubblika ta' Malta
 Voor het Koninkrijk der Nederlanden
 Für die Republik Österreich
 W imieniu Rzeczypospolitej Polskiej
 Pela República Portuguesa
 Pentru România
 Za Republiko Slovenijo
 Za Slovenskú republiku
 Suomen tasavallan puolesta
 För Republiken Finland
 För Konungariket Sverige
 For the United Kingdom of Great Britain and Northern Ireland
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Por la República de Cuba


text:
 Avis juridique important
 |
 21983A0315(02)
 Aftale i form af brevveksling om ændring af det midlertidige arrangement i form af aftalte regler mellem Det europæiske økonomiske Fælleskab og Østrig vedrørende samhandelen med ost
 EF-Tidende nr. L 069 af 15/03/1983 s. 0019
 ***** AFTALE i form af brevveksling om aendring af det midlertidige arrangement i form af aftalte regler mellem Det europaeiske oekonomiske Faelleskab og OEstrig vedroerende samhandelen med ost Brev nr. 1 Hr. ambassadoer, Jeg har den aere hermed at henvise til det midlertidige arrangement i form af aftalte regler mellem Det europaeiske oekonomiske Faellesskab og OEstrig vedroerende samhandelen med ost, der blev undertegnet den 21. oktober 1981 i Bruxelles. I. Under de konsultationer, der har fundet sted i henhold til afsnit II, nr. 6, i naevnte arrangement, viste det sig hensigtsmaessigt at aendre visse af dets bestemmelser for bedre at tilpasse det til de faktiske behov paa markedet. I denne forbindelse er det for visse typer af oste noedvendigt at aendre de maengder, der er omhandlet i arrangementets afsnit II, nr. 3, litra a) og b), samt suspendere den ordning om overholdelse af priser, der er fastsat i nr. 2 i bilaget til arrangementet. II. Ved en faelles aftale foretages foelgende aendringer i det midlertidige arrangement i form af aftalte regler mellem Det europaeiske oekonomiske Faellesskab og OEstrig vedroerende samhandelen med ost: 1. Afsnit II, nr. 3, affattes saaledes: »3. Parterne har for tidsrummet fra den 1. januar 1983 til den 31. december 1984 vedtaget, at med hensyn til de nedenfor anfoerte oste maa de aarligt udvekslede maengder og importafgifterne ikke overstige foelgende stoerrelser: a) Ved indfoersel til OEstrig i) Ost, fremstillet af komaelk, henhoerende under pos. 04.04 A i den oestrigste toldtarif, der har oprindelse i og er indfoert fra Faellesskabet, og som ledsages af et godkendt kvalitets- og oprindelsesdokument: 1.2.3 // // Maengder // Import-afgifter // // // // - Smelteost // 2 600 t // 760 S/100 kg // - Ost med skimmeldannelse i ostemassen // 850 t // 560 S/100 kg // - Danbo, Edam, Elbo, Fynbo, Fontal, Gouda, Havarti, Molbo, Maribo, Mimolette, Samsoe, Tybo // 700 t // 560 S/100 kg // - Tilsit // // 460 S/100 kg // - Emmental, Gruyère // // 460 S/100 kg // - Butterkaese, Esrom, Italico, Kernheim, Saint-Nectaire, Saint-Paulin, Taleggio, Cheddar, og de oevrige ikke ovenfor naevnte oste, med et vandindhold i den fedtfri ostemasse paa 62 % eller derunder, med undtagelse af oste henhoerende under pos. 04.04 A 1 a), b) og c) i den oestrigske toldtarif // 850 t // 560 S/100 kg ii) De ovenfor anfoerte oste med faellesskabsoprindelse, der ikke ledsages af det i nr. 3, litra a), i), omhandlede dokument, kan ikke indfoeres til OEstrig. b) Ved indfoersel til Faellesskabet Ost henhoerende under pos. 04.04 i den faelles toldtarif, der har oprindelse i og er indfoert fra OEstrig, og som ledsages af et godkendt certifikat: 1.2.3 // // Maengder // Import-afgifter // // // // - Emmental, Gruyère, Sbrinz og Bergkaese ikke


text: revet eller i pulverform, med fedtindhold i toerstoffet paa mindst 45 vaegtprocent, lagret i mindst 3 maaneder, henhoerende under pos. 04.04 A i den faelles toldtarif: // // // - i hele standardoste // 5 000 t (1) // 18,13 ECU/100 kg // - i stykker, vakuumpakket eller pakket under anvendelse af inaktiv gas, med skorpe paa mindst én side, af nettovaegt 1 kg og derover, men under 5 kg // 3 000 t (1) // 18,13 ECU/100 kg // - Smelteost, ikke revet eller i pulverform, fremstillet udelukkende af ost af typerne Emmental, Gruyère og Appenzell, eventuelt med tilsaetning af groen alpeost, i detailsalgspakninger og med fedtindhold i toerstoffet paa 56 vaegtprocent og derunder, henhoerende under pos. 04.04 D i den faelles toldtarif // 3 750 t // 36,27 ECU/100 kg // - Smelteost, roeget, med fedtindhold i toerstoffet paa 40 vaegtprocent og derover, men hoejst 48 vaegtprocent, henhoerende under pos. 04.04 D I a) i den faelles toldtarif (2) // 350 t // Fuld afgift // - Tilsit med upresset ostemasse, lagret mindst én maaned, og Butterkaese, henhoerende under pos. 04.04 E I b) 2 i den faelles toldtarif // 2 200 t // 55 ECU/100 kg // - Ost med skimmeldannelse i ostemassen, henhoerende under pos. 04.04 C i den faelles toldatrif // // // - Edam med fedtindhold i toerstoffet paa 40 vaegtprocent, i hele oste af en nettovaegt paa 350 g og derunder (»Geheimratskaese«), henhoerende under pos. 04.04 E I b) 2 i den faelles toldtarif // 200 t // 50 ECU/100 kg // - Oste af typen »Fétat« og »Kefalo-Tyri«, fremstillet af komaelk, med fedtindhold i toerstoffet paa under 48 vaegtprocent, henhoerende under pos. 04.04 E I b) 2 i den faelles toldtarif // // // - Andre oste (2) skal ikke ledsages af et godkendt certifikat. 2. I slutningen af nr. 1, litra b), i bilaget til arrangementet indsaettes foelgende: »Den meddeler endvidere hvert kvartal de repraesentative markedspriser for visse af de ostetyper, der er omfattet af arrangementet.«. 3. Anvendelsen af foelgende bestemmelse: »ved fremlaeggelse af importoerens erklaering om, at de ved indfoerslen anvendte priser svarer til de mellem de oestrigske myndigheder og Faellesskabet aftalte priser franko OEstrigs graense (bevises ved hjaelp af fakturer)«, der er anfoert i nr. 2, foerste punktum, i bilaget til arrangementet, suspenderes. III. Alle de oevrige bestemmelser i arrangementet forbliver uaendret. Jeg ville vaere Dem taknemmelig, saafremt De over for mig vil bekraefte Deres tilslutning til indholdet i denne skrivelse. Modtag, hr. ambassadoer, forsikringen om min mest udmaerkede hoejagtelse. Paa vegne af Raadet for De europaeiske Faellesskaber Brev nr. 2 Hr. generaldirektoer, Jeg har den aere hermed at anerkende modtagelsen af Deres skrivelse af dags dato med foelgende ordlyd: »Jeg har den aere hermed at henvise til det midlertidige arrangement i form af aftalte regler mellem Det europaeiske oekonomiske Faellesskab og OEstrig vedroerende samhandelen med ost, der blev undertegnet den 21. oktober 1981 i Bruxelles. I. Under de konsultationer, der har fundet sted i henhold til afsnit II,


text: nr. 6, i naevnte arrangement, viste det sig hensigtsmaessigt at aendre visse af dets bestemmelser for bedre at tilpasse det til de faktiske behov paa markedet. I denne forbindelse er det for visse typer af oste noedvendigt at aendre de maengder, der er omhandlet i arrangementets afsnit II, nr. 3, litra a) og b), samt suspendere den ordning om overholdelse af priser, der er fastsat i nr. 2 i bilaget til arrangementet. II. Ved en faelles aftale foretages foelgende aendringer i det midlertidige arrangement i form af aftalte regler mellem Det europaeiske oekonomiske Faellesskab og OEstrig vedroerende samhandelen med ost: 1. Afsnit II, nr. 3, affattes saaledes: »3. Parterne har for tidsrummet fra den 1. januar 1983 til den 31. december 1984 vedtaget, at med hensyn til de nedenfor anfoerte oste maa de aarligt udvekslede maengder og importafgifterne ikke overstige foelgende stoerrelser: a) Ved indfoersel til OEstrig i) Ost, fremstillet af komaelk, henhoerende under pos. 04.04 A i den oestrigste toldtarif, der har oprindelse i og er indfoert fra Faellesskabet, og som ledsages af et godkendt kvalitets- og oprindelsesdokument: 1.2.3 // // Maengder // Import-afgifter // // // // - Smelteost // 2 600 t // 760 S/100 kg // - Ost med skimmeldannelse i ostemassen // 850 t // 560 S/100 kg // - Danbo, Edam, Elbo, Fynbo, Fontal, Gouda, Havarti, Molbo, Maribo, Mimolette, Samsoe, Tybo // 700 t // 560 S/100 kg // - Tilsit // // 460 S/100 kg // - Emmental, Gruyère // // 460 S/100 kg // - Butterkaese, Esrom, Italico, Kernheim, Saint-Nectaire, Saint-Paulin, Taleggio, Cheddar, og de oevrige ikke ovenfor naevnte oste, med et vandindhold i den fedtfri ostemasse paa 62 % eller derunder, med undtagelse af oste henhoerende under pos. 04.04 A 1 a), b) og c) i den oestrigske toldtarif // 850 t // 560 S/100 kg ii) De ovenfor anfoerte oste med faellesskabsoprindelse, der ikke ledsages af det i nr. 3, litra a), i), omhandlede dokument, kan ikke indfoeres til OEstrig. b) Ved indfoersel til Faellesskabet Ost henhoerende under pos. 04.04 i den faelles toldtarif, der har oprindelse i og er indfoert fra OEstrig, og som ledsages af et godkendt certifikat: 1.2.3 // // Maengder // Import-afgifter // // // // - Emmental, Gruyère, Sbrinz og Bergkaese, ikke revet eller i pulverform, med fedtindhold i toerstoffet paa mindst 45 vaegtprocent, lagret i mindst 3 maaneder, henhoerende under pos. 04.04 A i den faelles toldtarif: // // // - i hele standardoste // 5 000 t (1) // 18,13 ECU/100 kg // - i stykker, vakuumpakket eller pakket under anvendelse af inaktiv gas, med skorpe paa mindst én side, af nettovaegt 1 kg og derover, men under 5 kg // 3 000 t (1) // 18,13 ECU/100 kg // - Smelteost, ikke revet eller i pulverform, fremstillet udelukkende af ost af typerne Emmental, Gruyère og Appenzell, eventuelt med tilsaetning af groen alpeost, i detailsalgspakninger og med fedtindhold i toerstoffet paa 56 vaegtprocent og derunder, henhoerende under pos. 04.04 D i den ombyttes


text: med op til 25 % af de anfoerte maengder. // // Maengder // Import-afgifter // // - Smelteost, roeget, med fedtindhold i toerstoffet paa 40 vaegtprocent og derover, men hoejst 48 vaegtprocent, henhoerende under pos. 04.04 D I a) i den faelles toldtarif (1) // 350 t // Fuld afgift // - Tilsit med upresset ostemasse, lagret mindst én maaned, og Butterkaese, henhoerende under pos. 04.04 E I b) 2 i den faelles toldtarif // 2 200 t // 55 ECU/100 kg // - Ost med skimmeldannelse i ostemassen, henhoerende under pos. 04.04 C i den faelles toldatrif // // // - Edam med fedtindhold i toerstoffet paa 40 vaegtprocent, i hele oste af en nettovaegt paa 350 g og derunder (»Geheimratskaese«), henhoerende under pos. 04.04 E I b) 2 i den faelles toldtarif // 200 t // 50 ECU/100 kg // - Oste af typen »Fétat« og »Kefalo-Tyri, fremstillet af komaelk, med fedtindhold i toerstoffet paa under 48 vaegtprocent, henhoerende under pos. 04.04 E I b) 2 i den faelles toldtarif // // // - Andre oste (1) // 200 t // Fuld afgift (1) Disse oste skal ikke ledsages af et godkendt certifikat.«. 2. I slutningen af nr. 1, litra b), i bilaget til arrangementet indsaettes foelgende: »Den meddeler endvidere hvert kvartal de repraesentative markedspriser for visse af de ostetyper, der er omfattet af arrangementet.«. 3. Anvendelsen af foelgende bestemmelse: »ved fremlaeggelse af importoerens erklaering om, at de ved indfoerslen anvendte priser svarer til de mellem de oestrigske myndigheder og Faellesskabet aftalte priser franko OEstrigs graense (bevises ved hjaelp af fakturer)«, der er anfoert i nr. 2, foerste punktum, i bilaget til arrangementet, suspenderes. III. Alle de oevrige bestemmelser i arrangementet forbliver uaendret. Jeg ville vaere Dem taknemmelig, saafremt De over for mig vil bekraefte Deres tilslutning til indholdet i denne skrivelse.«. Jeg har den aere over for Dem at bekraefte, at min regering er indforstaaet med indholdet af den paagaeldende skrivelse. Modtag, hr. generaldirektoer, forsikringen om min mest udmaerkede hoejagtelse. For republikken OEstrig // 200 t // Fuld afgift (1) De for disse ostetyper fastsatte maengder kan indbyrdes ombyttes med op til 25 % af de anfoerte maengder. (2) Disse oste faelles toldtarif // 3 750 t // 36,27 ECU/100 kg (1) De for disse ostetyper fastsatte maengder kan indbyrdes


text:
 Avis juridique important
 |
 22003D0474
 2003/474/EF: Afgørelse nr. 1/2003 truffet af Associeringsrådet EU-Slovakiet den 6. februar 2003 om definition af begrebet "produkter med oprindelsesstatus" og om metoderne for administrativt samarbejde
 EU-Tidende nr. L 166 af 03/07/2003 s. 0001 - 0002
 Afgørelse nr. 1/2003 truffet af Associeringsrådet EU-Slovakietden 6. februar 2003om definition af begrebet "produkter med oprindelsesstatus" og om metoderne for administrativt samarbejde(2003/474/EF)ASSOCIERINGSRÅDET HAR -under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side(1), i det følgende benævnt "aftalen", undertegnet i Bruxelles den 4. oktober 1993, særlig artikel 38 i protokol 4, ogud fra følgende betragtninger:(1) Protokol 4 til aftalen om definition af begrebet "produkter med oprindelsesstatus" og om metoderne for administrativt samarbejde, i det følgende benævnt "protokollen", er blevet ændret flere gange. Det er derfor af hensyn til klarhed og retssikkerheden, hvad angår hvilke oprindelsesregler der skal anvendes, nødvendigt at konsolidere disse ændringer af teksten til protokollen.(2) Der skal også foretages ændringer af de tekniske bearbejdnings- og forarbejdningsregler for at tage hensyn til ændringer af det harmoniserede varebeskrivelses- og varenomenklatursystem, i det følgende benævnt "det harmoniserede system", som fik virkning den 1. januar 2002.(3) Visse bearbejdnings- og forarbejdningskrav, der skal opfyldes, for at materialer uden oprindelsesstatus kan få oprindelsesstatus, vil skulle ændres for at tage hensyn til, at et materiale ikke fremstilles i de kontraherende parter, og til de specifikke omstændigheder, under hvilke nogle produkter fremstilles ("monolitiske integrerede kredsløb"), som indebærer begrænsede bearbejdnings- eller forarbejdningsoperationer uden for de kontraherende parter.(4) Der skal foretages nogle tekniske ændringer for at korrigere anomalier i og mellem de forskellige sprogudgaver af teksten.(5) Det er derfor hensigtsmæssigt af hensyn til aftalens korrekte anvendelse og for at lette brugernes og toldadministrationernes arbejde at indarbejde alle de pågældende bestemmelser i en ny tekst til protokollen.(6) Fælleserklæringerne om Fyrstendømmet Andorra, om Republikken San Marino og om fornyet behandling af ændringer af oprindelsesreglerne som følge af ændringer af det harmoniserede system skal bibeholdes sammen med protokollen -TRUFFET FØLGENDE AFGØRELSE:Artikel 1Protokol 4 til aftalen om definition af begrebet "produkter med oprindelsesstatus" og om metoderne for administrativt samarbejde erstattes med vedlagte tekst sammen med de relevante fælleserklæringer.Artikel 2Denne afgørelse træder i kraft på dagen for vedtagelsen.Den anvendes fra den 1. marts 2003.Udfærdiget i Bruxelles, den 6. februar 2003.På Associeringsrådets vegneG. PapandreouFormand(1) EFT L 359 af 31.12.1994, s. 2.Protokol 4om definition af begrebet "produkter med oprindelsesstatus" og om metoderne for administrativt samarbejdeINDHOLD>TABELPOSITION>AFSNIT IALMINDELIGE BESTEMMELSERArtikel 1DefinitionerI denne protokol forstås ved:a) "fremstilling": alle former for bearbejdning eller forarbejdning, herunder også samling eller specifikke processerb) "materialer": alle former for bestanddele, råmaterialer, komponenter eller dele osv., der er anvendt til fremstillingen af et produktc) "produkt": det produkt, der fremstilles, også når det senere er bestemt til anvendelse i en anden fremstillingsprocesd) "varer": både materialer og produktere) "toldværdi": den værdi, der er fastlagt i overensstemmelse med aftalen om anvendelsen af artikel VII i den almindelige overenskomst om told og udenrigshandel 1994 (WTO-aftalen om toldværdiansættelse)f) "prisen ab fabrik": den


text: pris, der betales for produktet ab fabrik til den producent i Fællesskabet eller Slovakiet, i hvis virksomhed den sidste bearbejdning eller forarbejdning har fundet sted, såfremt prisen indbefatter værdien af alle anvendte materialer, minus alle interne afgifter, der tilbagebetales eller kan tilbagebetales, når det fremstillede produkt udføresg) "materialernes værdi": toldværdien på indførselstidspunktet for de benyttede materialer uden oprindelsesstatus eller, såfremt denne værdi ikke er kendt og ikke kan opgøres, den første registrerede pris, der er betalt for disse materialer i Fællesskabet og Slovakieth) "værdien af materialer med oprindelsesstatus": toldværdien af disse materialer som defineret i litra g) anvendt med de fornødne ændringeri) "merværdi": prisen ab fabrik minus toldværdien af alle anvendte materialer, som har oprindelse i de andre lande, der er anført i artikel 3 og 4; eller, hvis toldværdien ikke er kendt eller ikke kan opgøres, den første registrerede pris, der er betalt for disse materialer i Fællesskabet eller i Slovakietj) "kapitler" og "positioner": de kapitler og positioner (firecifrede koder), der benyttes i den nomenklatur, som udgør det harmoniserede varebeskrivelses- og varenomenklatursystem, i denne protokol benævnt "det harmoniserede system" eller "HS"k) "tariferet": et produkts eller materiales tarifering under en bestemt positionl) "sending": produkter, som enten sendes samtidig fra en bestemt eksportør til en bestemt modtager eller er omfattet af et gennemgående transportdokument, der dækker transporten fra eksportøren til modtageren, eller, såfremt et sådant dokument ikke foreligger, af en samlet fakturam) "territorier": også søterritorier.AFSNIT IIDEFINITION AF BEGREBET "PRODUKTER MED OPRINDELSESSTATUS"Artikel 2Almindelige betingelser1. Med henblik på anvendelsen af aftalen anses følgende produkter som produkter med oprindelse i Fællesskabet:a) produkter, der fuldt ud er fremstillet i Fællesskabet i den i artikel 5 fastlagte betydningb) produkter, der er fremstillet i Fællesskabet, og som indeholder materialer, der ikke fuldt ud er fremstillet i Fællesskabet, dog på betingelse af, at disse materialer har undergået en tilstrækkelig bearbejdning eller forarbejdning i Fællesskabet i den i artikel 6 fastlagte betydningc) varer, der har oprindelsesstatus i Det Europæiske Økonomiske Samarbejdsområde (EØS) i den i protokol 4 til aftalen om Det Europæiske Økonomiske Samarbejdsområde fastlagte betydning.2. Med henblik på anvendelsen af aftalen anses følgende produkter som produkter med oprindelse i Slovakiet:a) produkter, der fuldt ud er fremstillet i Slovakiet i den i artikel 5 fastlagte betydningb) produkter, der er fremstillet i Slovakiet, og som indeholder materialer, der ikke fuldt ud er fremstillet i Slovakiet, dog på betingelse af, at disse materialer har undergået en tilstrækkelig bearbejdning eller forarbejdning i Fællesskabet i den i artikel 6 fastlagte betydning.Artikel 3Kumulation i Fællesskabet1. Med forbehold af bestemmelserne i artikel 2, stk. 1, anses produkter som produkter med oprindelse i Fællesskabet, når de er fremstillet af materialer med oprindelse i Bulgarien, Schweiz (herunder Liechtenstein)(1), Den Tjekkiske Republik, Estland, Ungarn, Island, Litauen, Letland, Norge, Polen, Rumænien, Slovenien, Slovakiet, Tyrkiet(2) eller i Fællesskabet i henhold til bestemmelserne i protokollen om oprindelsesregler, der er vedlagt som bilag til aftalerne mellem Fællesskabet og hvert af disse lande, forudsat at disse materialer har undergået en mere vidtgående bearbejdning eller forarbejdning i Fællesskabet end dem, der er omhandlet i


text: artikel 7. Det kræves ikke, at disse materialer har undergået en tilstrækkelig bearbejdning eller forarbejdning.2. Når den bearbejdning eller forarbejdning, der er foregået i Fællesskabet, ikke er mere vidtgående end dem, der er omhandlet i artikel 7, anses det fremstillede produkt kun som et produkt med oprindelse i Fællesskabet, hvis den dér tilførte merværdi overstiger værdien af de anvendte materialer med oprindelse i et andet af de i stk. 1 omhandlede lande. Hvis dette ikke er tilfældet, anses det fremstillede produkt som et produkt med oprindelse i det land, som tegner sig for den største værdi af de materialer med oprindelsesstatus, der er anvendt ved fremstillingen i Fællesskabet.3. Produkter med oprindelse i et af de lande, der er omhandlet i stk. 1, som ikke undergår nogen bearbejdning eller forarbejdning i Fællesskabet, bevarer deres oprindelsesstatus, når de udføres til et af disse lande.4. Den i denne artikel omhandlede kumulation må kun anvendes på de materialer og produkter, som har erhvervet deres oprindelsesstatus ved anvendelse af oprindelsesregler, der er identiske med oprindelsesreglerne i denne protokol.Fællesskabet meddeler gennem Kommissionen for De Europæiske Fællesskaber Slovakiet de nærmere detaljer om aftaler og tilsvarende oprindelsesregler, som er indgået med de andre i stk. 1 omhandlede lande. Kommissionen for De Europæiske Fællesskaber offentliggør i Den Europæiske Unions Tidende, serie C, fra hvilken dato den i denne artikel omhandlede kumulation kan anvendes af de i stk. 1 omhandlede lande, der har opfyldt de nødvendige betingelser.Artikel 4Kumulation i Slovakiet1. Med forbehold af bestemmelserne i artikel 2, stk. 2, anses produkter som produkter med oprindelse i Slovakiet, når de er fremstillet af materialer med oprindelse i Bulgarien, Schweiz (herunder Liechtenstein)(3), Den Tjekkiske Republik, Estland, Ungarn, Island, Litauen, Letland, Norge, Polen, Rumænien, Slovenien, Slovakiet, Tyrkiet(4) eller i Fællesskabet i henhold til bestemmelserne i protokollen om oprindelsesregler, der er vedlagt som bilag til aftalerne mellem Slovakiet og hvert af disse lande, forudsat at disse materialer har undergået en mere vidtgående bearbejdning eller forarbejdning i Slovakiet end dem, der er omhandlet i artikel 7. Det kræves ikke, at disse materialer har undergået en tilstrækkelig bearbejdning eller forarbejdning.2. Når den bearbejdning eller forarbejdning, der er foregået i Slovakiet, ikke er mere vidtgående end dem, der er omhandlet i artikel 7, anses det fremstillede produkt kun som et produkt med oprindelse i Slovakiet, hvis den dér tilførte merværdi overstiger værdien af de anvendte materialer med oprindelse i et andet af de i stk. 1 omhandlede lande. Hvis dette ikke er tilfældet, anses det fremstillede produkt som et produkt med oprindelse i det land, som tegner sig for den største værdi af de materialer med oprindelsesstatus, der er anvendt ved fremstillingen i Slovakiet.3. Produkter med oprindelse i et af de lande, der er omhandlet i stk. 1, som ikke undergår nogen bearbejdning eller forarbejdning i Slovakiet, bevarer deres oprindelsesstatus, når de udføres til et af disse lande.4. Den i denne artikel omhandlede kumulation må kun anvendes på de materialer og produkter, som har erhvervet deres oprindelsesstatus ved anvendelse af oprindelsesregler, der er identiske med oprindelsesreglerne i


text: denne protokol.Slovakiet meddeler gennem Kommissionen for De Europæiske Fællesskaber Fællesskabet de nærmere detaljer om aftaler og tilsvarende oprindelsesregler, som er indgået med de andre i stk. 1 omhandlede lande. Kommissionen for De Europæiske Fællesskaber offentliggør i Den Europæiske Unions Tidende, serie C, fra hvilken dato den i denne artikel omhandlede kumulation kan anvendes af de i stk. 1 omhandlede lande, der har opfyldt de nødvendige betingelser.Artikel 5Fuldt ud fremstillede produkter1. Som produkter, der fuldt ud er fremstillet i Fællesskabet eller Slovakiet, anses følgende:a) mineralske produkter, som er udvundet af deres jord- eller havbundb) vegetabilske produkter, der er høstet dérc) levende dyr, som er født og opdrættet dérd) produkter fra levende dyr, som er opdrættet dére) produkter fra jagt og fiskeri, som drives dérf) produkter fra havfiskeri og andre produkter fra havet, som er optaget af deres fartøjer uden for Fællesskabets eller Slovakiets søterritorierg) produkter, som er fremstillet på deres fabriksskibe udelukkende på grundlag af de i litra f) nævnte produkterh) brugte genstande, som indsamles dér og kun kan anvendes til genindvinding af råmaterialer, herunder brugte dæk, der kun kan anvendes til vulkanisering eller som spildprodukti) affald og skrot, der hidrører fra fremstillingsvirksomhed, som udøves dérj) produkter, som er udvundet af havbunden eller -undergrunden beliggende uden for deres søterritorier, for så vidt de har eneret på udnyttelsen af denne havbund eller -undergrundk) varer, som er fremstillet dér udelukkende på grundlag af de i litra a) til j) nævnte produkter.2. Udtrykket "deres fartøjer" og "deres fabriksskibe" i stk. 1, litra f) og g), omfatter kun de fartøjer og fabriksskibe,a) som er registreret eller anmeldt i en af Fællesskabets medlemsstater eller Slovakietb) som fører en af Fællesskabets medlemsstaters eller Slovakiets flagc) som mindst for 50 %'s vedkommende ejes af statsborgere i en af Fællesskabets medlemsstater eller Slovakiet eller af et selskab, hvis hovedsæde ligger i en af disse stater, hvis administrerende direktør eller direktører, hvis formand for bestyrelsen eller tilsynsrådet samt flertallet af disse organers medlemmer er statsborgere i en af Fællesskabets medlemsstater eller Slovakiet, og hvis kapital desuden, når det drejer sig om interessentskaber eller selskaber med begrænset ansvar, for mindst halvdelens vedkommende tilhører disse stater, offentlige institutioner eller statsborgere i disse staterd) hvis kaptajn og officerer er statsborgere i en af Fællesskabets medlemsstater eller Slovakiet, oge) hvis besætning er sammensat således, at mindst 75 % er statsborgere i en af Fællesskabets medlemsstater eller Slovakiet.Artikel 6Tilstrækkeligt bearbejdede eller forarbejdede produkter1. Ved anvendelsen af artikel 2 anses produkter, som ikke er fuldt ud fremstillet, for at have undergået tilstrækkelig bearbejdning eller forarbejdning, når betingelserne på listen i bilag II er opfyldt.Ovennævnte betingelser angiver for alle produkter, der er omfattet af aftalen, hvilken bearbejdning eller forarbejdning der skal foretages af de materialer uden oprindelsesstatus, der anvendes til fremstillingen, og gælder kun for disse materialer. Det følger heraf, at hvis et produkt, som har opnået oprindelsesstatus, fordi de på listen angivne betingelser er opfyldt, anvendes til fremstilling af et andet produkt, gælder de betingelser, som er angivet for det produkt, i hvilket det indarbejdes, ikke


text: for det, og der skal ikke tages hensyn til de materialer uden oprindelsesstatus, som eventuelt er anvendt ved fremstillingen af det.2. Uanset stk. 1 kan materialer uden oprindelsesstatus, som efter listens betingelser ikke bør anvendes ved fremstillingen af det pågældende produkt, dog anvendes, forudsat,a) at deres samlede værdi ikke overstiger 10 % af det færdige produkts pris ab fabrikb) at ingen af de på listen angivne procentdele for maksimumsværdien af materialer uden oprindelsesstatus overstiges ved anvendelse af dette stykke.Dette stykke finder ikke anvendelse på produkter henhørende under kapitel 50-63 i det harmoniserede system.3. Stk. 1 og 2 gælder med forbehold af bestemmelserne i artikel 7.Artikel 7Utilstrækkelige bearbejdninger eller forarbejdninger1. Med forbehold af stk. 2 anses følgende bearbejdninger eller forarbejdninger som utilstrækkelige til at give produkterne oprindelse, uanset om betingelserne i artikel 6 er opfyldt:a) behandlinger, som har til formål at sikre, at produkternes tilstand ikke forringes under transport og oplagringb) adskillelse og samling af kollic) vask, rensning, afstøvning, fjernelse af oxidlag, olie, maling eller andre belægningerd) strygning eller presning af tekstilere) enkel maling og poleringf) afskalning, hel eller delvis blegning, polering og glasering af korn eller risg) farvning af sukker eller formning af sukker i stykkerh) skrælning, udstening og afskalning/udbælgning af frugter, nødder og grøntsageri) hvæsning, enkel slibning eller enkel tilskæringj) sigtning, sortering, klassificering, tilpasning (herunder samling i sæt)k) enkel aftapning på flasker, påfyldning af dåser, flakoner, anbringelse i sække, kasser, æsker, på bræt, plader eller bakker samt alle andre enkle emballeringsarbejderl) anbringelse eller trykning af mærker, etiketter, logoer og andre lignende kendetegn på selve produkterne eller deres emballagem) enkel blanding af produkter, også af forskellig artn) enkel samling af dele for at kunne danne et komplet produkt eller adskillelse af produkter i deleo) kombination af to eller flere af de i litra a)-n) nævnte arbejdsprocesserp) slagtning af dyr.2. Alle arbejdsprocesser, der udføres enten i Fællesskabet eller i Slovakiet på et givet produkt, skal tages i betragtning samlet, når det bestemmes, om bearbejdningen eller forarbejdningen af det pågældende produkt skal anses som utilstrækkelig i henhold til stk. 1.Artikel 8Kvalificerende enhed1. Den kvalificerende enhed for anvendelsen af bestemmelserne i denne protokol er det produkt, der anses for at være basisenheden ved tarifering i det harmoniserede systems nomenklatur.Heraf følger,a) at når et produkt, der består af en gruppe eller samling af genstande, i henhold til det harmoniserede system tariferes under én og samme position, udgør helheden den kvalificerende enhedb) at når en sending består af et antal identiske produkter, der tariferes under samme position i det harmoniserede system, tages hvert produkt for sig ved anvendelsen af bestemmelserne i denne protokol.2. Når emballagen i henhold til punkt 5 i de almindelige bestemmelser i det harmoniserede system er indbefattet i produktet ved tariferingen, skal dette også være tilfældet ved bestemmelsen af oprindelsen.Artikel 9Tilbehør, reservedele og værktøjTilbehør, reservedele og værktøj, der leveres som standardudstyr til materiel, maskiner, apparater eller køretøjer, og hvis pris er indbefattet i produktets pris eller ikke faktureres særskilt, betragtes som værende en del af dette materiel eller disse maskiner, apparater eller